Καππαροσαλάτα με πατάτες
Παραδοσιακή συριανή συνταγή, αυτή η καππαροσαλάτα δίνει μια ωραία κυκλαδίτικη νότα το τραπέζι μας.
2 μέτριες πατάτες, 4 κουτ. σούπας κάππαρη, 1 ξερό κρεμμύδι , αλατοπίπερο, 2 κ.σ. ξίδι, 4 κ.σ. ελαιόλαδο
Για την καππαροσαλάτα πρώτα βράζουμε τις πατάτες μέχρι να μαλακώσουν.Μόλις κρυώσουν λίγο, τις ξεφλουδίζουμε και τις κόβουμε σε μικρούς κύβους.Αν το μούλτι που έχουμε είναι μικρό, κάνουμε την ακόλουθη διαδικασία σε δύο δόσεις: Βάζουμε την κάππαρη, το κρεμμύδι σε φέτες και το αλατοπίπερο στο μούλτι και τα χτυπάμε μαζί μέχρι να γίνουν πολύ ψιλοκομμένα, αλλά να μη λιώσουν.Προσθέτουμε το ξίδι και το ελαιόλαδο, και μαζί και τις βρασμένες πατάτες.Τα χτυπάμε για 3 - 4 λεπτά ακόμη, ώστε να γίνει το μείγμα κρεμώδες. Θέλει προσοχή γιατί, αν το παραχτυπήσουμε, θα γίνει σαν λάστιχο.Αν θέλουμε την καππαροσαλάτα πιο αφράτη, τότε προσθέτουμε 1 - 2 κ.σ. ελαιόλαδο επιπλέον.
Λαχανικά,Πατάτες,Vegan,Νηστίσιμα,Χορτοφαγικά